Clotilde Armand, consilier local la Sectorul 1, a publicat, pe Facebook, o lista a copiilor liderilor din Partidul Social Democrat (PSD) angajati in functii in stat, precum Guvern, Parlament, Curtea de Conturi, ambasade sau primarii.

Clotilde Armand a publicat o lista cu copiii membrilor din PSD care ocupa diverse functii in stat, de la secretar de stat in cadrul Ministerului Afacerilor Externe, la ambasador al Romaniei in Danemarca.

"Programul ''Odrasla'' continua cu succes. Asadar:

- Fiica domnului Daea este angajata la Agentia pentru Finantarea Investitiilor Rurale;

- Fiica lui Florin Iordache lucreaza la Cancelaria Bancii Nationale. In trecut a lucrat la Ministerul Afacerilor Externe, Departamentul pentru Relatia cu Romanii de Pretutindeni. Alta intrebare?!

- Fiica domnului Tutuianu este consilier juridic la Primaria Capitalei;

- Fiul lui Dumitru Buzatu si al senatoarei PSD Gabriela Cretu, numit secretar de stat: ''Il recomanda cunoasterea limbilor straine'';

- Fiica senatoarei PSD Neamt Emilia Arcan, a fost numita vicepresedinte in cadrul Agentiei Nationale a Functionarilor Publici cu rang de secretar de stat;

- Fiul domnului Tudorel Toader s-a angajat ca asistent la Universitatea Alexandru Ioan Cuza, in conditiile in care codul de etica al Universitatii interzice angajarea rudelor;

- Fiica lui Mircea Cosma a ajuns in Parlament, dupa ce doi deputati PSD au renutat la mandate;

- Fiul sefului PSD Neamt, numit secretar de stat in Ministerul Tineretului si Sportului;

- Fiul maiorului in rezerva Petru Winzer, numit secretar de stat in Ministerul Afacerilor Externe;

- Fiica maiorului in rezerva Petru Winzer este angajata la Curtea de Conturi;

- Fiica unui fost primar PSD din Darmanesti este Directoarea Cancelariei lui Dragnea, de la calculatorul careia a fost redactat proiectul Ordonantei de Urgenta privind gratierea;

- Fiul lui Adrian Nastase a ajuns consilier in cabinetul de eurodeputat al social-democratului Catalin Ivan;

- Fiica primarului din Brasov este consilier in biroul de europarlamentar al liberalului Daniel Buda;

- Fiica fostului deputat Dolj Mihai Surpateanu a fost consilier in cabinetul europarlamentarului liberal Marian Jean Marinescu. EDIT: Am primit un mesaj de la dumneai ''In primul rand, nu mai lucrez in Parlamentul European de 2 ani si in al doilea rand, tatal meu a fost ales deputat la aproximativ 2 ani dupa inceperea activitatii mele in Parlament'';

- Fiica lui Nicolae Badalau este angajata la protocolul Aeroportului Otopeni, acolo unde ocupa functia de Director al departamentului Conformare, Calitate, Siguranta si Mediu;

- Fiica fostului eurodeputat PSD de Bacau Minodora Cliveti este consilier diplomatic la Reprezentanta Romaniei la UE;

- Fiul fostului ministru Victor Paul Dobre, este referent principal la Consulatul Romaniei in Chicago;

- Fiul lui Ilie Gradinar zis Ilie Gigacalorie este ambasadorul Romaniei in Danemarca;

- Fiica lui Constantin Preoteasa, fost sef al Directiei pentru Protectia Copilului Gorj, este secretar general in Ministerul Romanilor de Pretutindeni. Ea a detinut, pe rand, diverse functii in Ministerul de Externe, inainte de promovarea de la MRP fiind director in cadrul MAE;

- Fiul judecatoarei Maria Huza, fost presedinte a Tribunalului Bucuresti si prietena a fostului ministru PSD Rodica Stanoiu, este secretar I la Ambasada Romaniei la Tokyo;

- Fiul fostului sef al organizatiei de pensionari PSD Dambovita este secretar de stat in cadrul MAE;

- Fiica fostului ministru PSD Constantin Nita este secretar I la Reprezentanta Romaniei la UE;

- Fiul fostului ministru PDL Gheorghe Pogea este seful sectiei Energie in cadrul Reprezentantei Romaniei la Bruxelles;

- Fiul adoptiv al lui Ion Iliescu: ambasador in Thailanda, consul in Dubai, sef de misiune diplomatica in Filipine;

- Fiul fostului ministru al Muncii Mariana Campeanu, fost director in cadrul Registrului Auto Roman;

- Fiul fostului ministru al Muncii Mariana Campeanu, angajat la ASF.

Lista este deschisa. Cunosti si tu pe cineva?", a scris, pe Facebook, Clotilde Armand.

Sursa foto: Facebook Partidul Social Democrat

Te-ar putea interesa și: